Beloslav Riečan

Prof. RNDr. Beloslav Riečan, DrSc. (* 10. november 1936, Žilina† 13. august 2018, Banská BystricaZomrel profesor Beloslav Riečan, BBonline.sk) bol významný slovenský matematik. Venoval sa teórii miery a integrálu, teórii pravdepodobnosti a usporiadaných množín.

 Životopis 
V roku 19421946 navštevoval Cvičnú školu pri Učiteľskej akadémii v Banskej Bystrici, 19461953 študoval na gymnáziu a na strednej chlapčenskej škole v Banskej Bystrici, 19531958 absolvoval štúdium na Prírodovedeckej fakulte Univerzity Komenského v Bratislave, 1965 CSc., 1967 doc., a RNDr., 1979 DrSc., 1981 prof. Pôsobil na Stavebnej fakulte SVŠT v Bratislave ako asistent, odborný asistent a docent (19581971), ako docent na Prírodovedeckej fakulte Univerzity Komenského v Bratislave (19721979), ako docent a profesor na Matematicko-fyzikálnej fakulte Univerzity Komenského v Bratislave (19801985, dekan 19901991), na Vysokej vojenskej technickej škole v Liptovskom Mikuláši ako profesor (19851989) a na Matematickom ústave SAV v Bratislave ako vedúci vedecký pracovník a riaditeľ (19921998). Od roku 1998 pôsobil na Fakulte prírodných vied Univerzity Mateja Bela v Banskej Bystrici ako profesor, od 2001 ako vedúci Katedry matematiky.

V roku 1971 bol spoluzakladateľom časopisu Matematické obzory (výkonný redaktor 19721989), od 1995 bol vedeckým redaktorom časopisu Obzory matematiky, fyziky a informatiky, bol členom viacerých profesijných spoločností a organizácií, od 1965 bol členom a od 1996 predsedom Jednoty matematikov a fyzikov, od 1993 bol členom a neskôr predsedom Slovenskej asociácie Rímskeho klubu a členom českej asociácie Rímskeho klubu.

Profesor Riečan bol aktívnym členom spoločenstva Evanjelickej cirkvi a.v. Venoval sa aj hre na organ, bol organistom v evanjelickom kostole v Banskej Bystrici. V roku 1984 viedol semináre Matematika a hudba.

Bol autorom viacerých monografií, vysokoškolských učebníc a vysokoškolských skrípt, stredoškolských učebníc a učebných pomôcok, popularizačných kníh a televíznych scenárov. Publikoval vedecké štúdie, odborné články, publicistické príspevky. Bol držiteľom mnohých medailí univerzít, akadémií a rôznych ďalších organizácií.

 Dielo 
 O pravdepodobnosti a miere Bratislava 1972, 1976
 T. Neubrunn, B. Riečan: Miera a integrál, Veda, vydavateľstvo SAV, Bratislava 1981
 B. Riečan, Š Znám: Otec, matka, matematika a ja, Slovenské pedagogické nakladateľstvo, Bratislava 1982
 B. Riečan, F. Lamoš, C. Lenárt: Prevdepodobnosť a matematická štatistika, Alfa, Bratislava a SNTL, Praha, 1984
 B. Riečan, T. Neubrunn: Teória miery. Bratislava 1992
 B. Riečan, T. Neubrunn: Integral, Measure and Ordering, Kluwer, Dordrecht 1996
 Matematika a hudba. Bratislava 1997
 B. Riečan: Príbehy o integráloch, Young Scientist, Bratislava, 2011

 Kvalifikačné práce 
 Kandidátska dizertačná práca: O niektorých vzťahoch miery a topológie. Bratislava : Matematický ústav SAV, 1964
 Habilitačná práca: O rozšírení operátorov s hodnotami v lineárnych polousporiadaných priestoroch. Bratislava : Prírodovedecká fakulta Univerzity Komenského, 1965
 Doktorská dizertačná práca: O dvoch koncepciách teórie miery. Bratislava : Prírodovedecká fakulta Univerzity Komenského, 1978

 Ocenenia 
V roku 2002 mu prezident Rudolf Schuster prepožičal štátne vyznamenanie Rad Ľudovíta Štúra I. triedy.

 Literatúra 
 Kto bol kto v Banskej Bystrici v roku 2001

 Referencie 

 Externé odkazy 
 Beloslav Riečan – životopis na webe Matematického ústavu SAV



Kategória:Slovenskí matematici
Kategória:Slovenskí univerzitní profesori
Kategória:Absolventi Prírodovedeckej fakulty Univerzity Komenského
Kategória:Vyučujúci na Stavebnej fakulte Slovenskej technickej univerzity v Bratislave
Kategória:Vyučujúci na Prírodovedeckej fakulte Univerzity Komenského v Bratislave
Kategória:Vyučujúci na Fakulte matematiky, fyziky a informatiky Univerzity Komenského v Bratislave
Kategória:Vyučujúci na Fakulte prírodných vied Univerzity Mateja Bela v Banskej Bystrici
Kategória:Pracovníci Slovenskej akadémie vied
Kategória:Dekani Fakulty matematiky, fyziky a informatiky Univerzity Komenského v Bratislave
Kategória:Osobnosti zo Žiliny
Kategória:Držitelia Radu Ľudovíta Štúra I. triedy